पाएं अपने शहर की ताज़ा ख़बरें और फ्री ई-पेपरडाउनलोड करें
मेहर चंद महाजन डीएवी कॉलेज फॉर वीमेन के इक्वल ऑपर्चुनेटी सेल एवं एचआईवी/एड्स अवेयरनेस कमेटी ने जेंडर आइडेंटिटी एण्ड सेक्सुअल ओरिएंटेशन पर अवेयरनेस प्रोग्राम कराया, जिसमें 700 से स्टूडेंट्स ने भाग लिया। कार्यक्रम में इंडिया एचआईवी/एड्स एलायंस की सलाहकार (ट्रांसजेंडर वेलबिंग एंड एडवोकेसी) अमृता सरकार ने लैंगिक पहचान के बारे में न केवल समाज में जागरूकता पैदा करने की आवश्यकता के बारे में बात की बल्कि एक ऐसा समाज सुनिश्चित करने पर बल दिया जो विविधता को स्वीकार करता है और उसे गले लगाता है।
एक ट्रांसजेंडर के रूप में अपने स्वयं के जीवन के अनुभवों को साझा करते हुए, अमृता सरकार ने प्रतिभागियों को वैकल्पिक लिंग पहचान वाले लोगों के साथ होने वाले भेदभाव से अवगत कराया। उन्होंने सभी प्रकार की लैंगिक पहचानों के लिए समान अधिकारों को सुनिश्चित करने की दिशा में भारत सरकार के कदमों की सराहना की और यह भी दोहराया कि अभी भी बहुत कुछ किए जाने की जरूरत है।
इसके अलावा उन्होंने उम्मीद जताई कि लोग संबंधित मुद्दों के बारे में अधिक जागरूक हो जाएंगे और एक वास्तविक समावेशी समाज की दिशा में एक साथ काम करेंगे, जहां लोग एक दूसरे को उसके लिंग के आधार पर आंकलन नहीं करेंगे।
कॉलेज की प्रिंसिपल डॉ. निशा भार्गव ने कहा कि बेशक सरकार की ओर से सभी लिंग को समान मानते हुए कई अधिकार दिए गए हैं लेकिन अभी भी सामाजिक स्तर पर जागरूकता और स्वीकार्यता की बहुत जरूरत है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn